**Către unităţile de învăţământ preuniversitar din judeţul Ilfov**

 În atenţia doamnei/domnului director

***Ref. Completarea normei didactice în anul şcolar 2022-2023***

**Cadrul juridic**

În conformitate cu prevederile **punctului 3 lit. d), lit. g), lit. i)** din *Calendarul mobilităţii personalului didactic de predare din învăţământul preuniversitar pentru anul şcolar 2022-2023, Anexa nr.19 la Metodologia-cadru aprobată prin OME nr. 5578/10.11.2021,* numită în continuare *Metodologie*,

**1.** în perioada **20 - 31 ianuarie 2022,** se soluţionează **la nivelul unităţilor** şcolare, al **consorţiilor** şcolare şi al unităţilor de învăţământ din **aceeaşi localitate**, cererile de **completare a normei didactice, pentru anul şcolar 2022-2023,** ale următoarelor categorii de cadre didactice:

* cadre didactice **titulare**;
* cadre didactice **debutante,** prevăzute la **art. 21** alin. (4, 6) din *Metodologie*;
* cadre didactice **angajate pe durata de viabilitate** a postului/catedrei conform prevederilor art. 931 din Legea nr. 1/2011, cu modificările şi completările ulterioare.

**2.** în perioada **21 februarie – 11 martie 2022**, în conformitate cu prevederile **punctului 5** din *Calendar* se soluţionează cererile de **completare a normei didactice la nivel judeţean**, în **şedinţă de repartizare** organizată de I.S.J. Ilfov.

Etapa de mobilitate a personalului didactic numită **completarea normei didactice de predare-învăţare-evaluare** se desfăşoară în ordinea de prioritate prevăzută de **art. 4 alin. (1) lit. c), lit. e)** şi **lit. h)** din *Metodologie*.

Organizarea şi desfăşurarea etapei de completare a normei didactice **la nivel de unitate şcolară / consorţiu / localitate** se face în conformitate cu prevederile **art. 25-26**, **art. 28 alin. (5)** din *Metodologie*.

Organizarea şi desfăşurarea etapei de completare a normei didactice **la nivel judeţean** se face în conformitate cu prevederile **art. 33** din *Metodologie*.

Informaţii despre **categoriile de personal didactic** de predare care poate beneficia de completarea normei didactice se găsesc în art. 5 alin. (1-6), art. 8 alin. (5), art. 19, art. 24 alin. (6) şi art. 28 alin. (5) din *Metodologie*.

Informaţiile despre **avizele şi atestatele** necesare soluţionării completărilor de normă precum şi despre **probele orale** pentru limba în care se face predarea, **probele practice** în profilul postului şi **inspecţiile speciale** la clasă se găsesc în art. 4 alin. (2-7) din *Metodologie*.

**Reducerea de activitate**

În cuprinsul **art. 25** din *Metodologie* este definită situaţia de **reducere de activitate** cu cele două forme:

a) **completarea** normei didactice - în cazul în care **se poate** constitui cel puţin ½ normă didactică – **art. 25 alin. (1)**;

b) **restrângerea** de activitate - în cazul în care **nu se poate** constitui cel puţin ½ normă didactică – **art. 25 alin. (2)**.

**Etapele soluţionării completărilor de normă**

**A.** *în prima etapă*:

A.1. **la nivelul unităţii** titularului/ debutantului/ angajatului pe durata viabilităţii postului/catedrei;

A.2. **la nivelul consorţiului şcolar** din care face parte unitatea titularului/ debutantului/ angajatului pe durata viabilităţii postului/catedrei;

A.3. în unităţi şcolare din **aceeaşi localitate.**

**B.** *în a doua etapă*, **la nivel judeţean**, în şedinţă organizată de Comisia judeţeană de mobilitate a ISJ Ilfov.

Pentru ambele situaţii, **A** şi **B**, **deciziile de completare** a normei didactice sunt **emise** de **inspectorul şcolar general**.

Completarea normei didactice poate să fie aprobată, conform prevederilor **art. 26 alin. (6-8)** din Metodologie:

**1)** pe **perioadă determinată** (*anul şcolar 2022-2023*) pentru următoarele categorii de candidaţi:

a) titulari;

b) debutanţii prevăzuţi la art. 21 alin. (4) şi (6);

c) angajaţii pe durata viabilităţii postului didactic/catedrei.

**2)** pe **perioadă nedeterminată** (începând cu data de **01.09.2022**) pentru următoarele categorii de candidaţi:

a) **titulari**, în mediul **rural**, conform specializării/specializărilor înscrise pe diploma/ diplomele de studii, dacă fracţiunile de normă sunt vacante;

b) **titulari**, în mediul **urban,** conform specializării/ specializărilor înscrise pe diploma/ diplomele de studii**,** dacă în unitățile de învățământ, în care au funcţionat prin completarea normei didactice neîntrerupt în ultimii 3 (trei) ani școlari, orele respective sunt vacante și se certifică viabilitatea acestora de cel puţin 2 (doi) ani şcolari.

Cadrele didactice titulare pentru care se propune completarea normei didactice de predare pe perioadă nedeterminată, înregistrează dosare la I.S.J. Ilfov, conform Calendarului și **participă la ședința de repartizare** organizată la nivel județean de inspectoratul școlar pentru soluționarea completărilor de normă didactică de predare, în vederea consemnării opțiunii acestora în procesul-verbal.

**Contractele individuale de muncă**

În conformitate cu prevederile art. 26 alin. (9-10) din Metodologie:

* după emiterea deciziei inspectorului școlar general de completare a normei didactice de predare pe perioadă **determinată**, la nivelul unităţii şcolare, directorul/directorii unității/unităților de învățământ la care cadrul didactic este **titular/angajat** încheie cu acesta actul adițional la contractul individual de muncă;
* după emiterea de către inspectorul şcolar general a deciziei de completare a normei didactice de predare pe perioadă **nedeterminată**, soluţionată în şedinţă de repartizare, directorul/directorii unității/unităților de învățământ la care cadrul didactic **titular** şi-a completat norma didactică de predare încheie cu acesta contractul individual de muncă pe perioadă **nedeterminată**.
* După soluţionarea cererilor de completare de normă didactică la nivelul unităţilor de învăţământ pentru cadrele didactice **titulare**, se soluţionează după aceeaşi procedură prevăzută la art. 26 alin. (6) şi (7), cererile de completare a normei didactice pe perioadă determinată de un an şcolar depuse de cadrele didactice **debutante** prevăzute la **art. 21 alin. (4) şi (6)** cu norma didactică incompletă, dar cărora li se poate asigura cel puţin jumătate de normă didactică de predare-învățare-evaluare conform deciziei de repartizare pe post/catedră.
* Directorul/directorii unităţii/unităţilor de învăţământ în care s-a completat, în şedinţă de repartizare, norma didactică de predare încheie cu cadrul didactic repartizat un contract individual de muncă, conform prevederilor art. 33 alin. (12) din *Metodologie*.

**Ordinea de prioritate pentru soluţionarea completărilor de normă:**

**I.** Titulari;

**II.** Debutanţi - art. 21 alin. (5) şi (6);

**III.** Angajaţi pe durata viabilităţii postului/catedrei.

În conformitate cu prevederile art. 33 alin. (10) din Metodologie, după soluţionarea cererilor de completare de normă didactică de predare a cadrelor didactice **titulare**, respectiv a cadrelor didactice **debutante** prevăzute la art. 21 alin. (4) şi (6), precum şi după soluţionarea cererilor pentru restrângere de activitate, se soluţionează cererile de completare a normei didactice de predare pentru cadrele didactice angajate pe **durata de viabilitate a postului**/catedrei **pe perioadă determinată**, cu ore vacante/rezervate existente la altă/alte unitate/unităţi de învăţământ, în specialitate, la disciplina/disciplinele înscrise în decizia de repartizare.

Cadrele didactice angajate pe **durata de viabilitate a postului/catedrei**, care participă la şedinţa de repartizare pentru completarea normei didactice de predare, se ierarhizează pe discipline, în baza punctajului rezultat din evaluarea activităţii, conform criteriilor prevăzute în anexa nr. 2, iar soluţionarea cererilor de completare a normei didactice de predare se realizează, pe discipline, în ordinea descrescătoare a punctajelor, pe catedre vacante/rezervate incomplete şi, în mod excepţional, când acestea s-au epuizat, pe fracțiuni din catedre vacante/rezervate complete, cu ore în specialitate, la disciplina/disciplinele înscrise în decizia de repartizare. În cazul punctajelor egale se aplică criteriile de departajare prevăzute la art. 33 alin. (8) şi (9).

**Perioadele de soluţionare a completării normei didactice:**

**A. 20 - 26 ianuarie 2022**, la nivelul **unităţii şcolare, la nivelul consorţiului şcolar** sau **în unităţi de învăţământ din aceeaşi localitate**, soluţionarea completării de normă pe perioadă determinată şi formularea propunerilor de completare pe perioadă nedeterminată pentru cadrele didactice **titulare**;

**B. 20 - 27 ianuarie 2022**, pentru cadrele didactice **debutante** prevăzute la art. 21 alin. (4) şi (6) din Metodologie, completarea normei didactice la nivelul unităţii/unităţilor de învăţământ/consorţiului şcolar sau în unităţi de învăţământ din aceeaşi localitate;

**C. 20 - 28 ianuarie 2022**, completarea normei didactice de predare pe perioadă determinată, la nivelul unităţilor de învăţământ în care sunt angajate, pentru cadrele didactice angajate pe **durata de viabilitate a postului**/catedrei, cărora li se poate constitui cel puţin o jumătate de normă didactică de predare în baza documentelor de repartizare pe post/catedră;

**D. 21 februarie – 11 martie 2022**, la nivelul I.S.J. Ilfov, în **şedinţă de repartizare,** organizată de Comisia judeţeană de mobilitate, conform prevederilor **art. 33** din *Metodologie*, se soluţionează completările de normă pe perioadă **determinată**, nesoluţionate la nivel de unitate/consorţiu/localitate şi toate completările de normă pe perioadă **nedeterminată**.

**Desfăşurarea activităţilor etapei de completare a normei didactice**

**Cererile** de completare a normei didactice **la nivelul unităţii şcolare,** al **consorţiului şcolar** sau **în unităţi din aceeaşi localitate** se analizează de către **consiliul de administraţie** ale unităţii/unităţilor de învăţământ la care cadrele didactice sunt titulare/debutante prevăzute la art. 21 alin. (4) şi (6) din Metodologie;

* În baza **aprobării de către consiliul** de administraţie al unităţii de învăţământ a cererii formulate de cadrul didactic, directorul unităţii de învăţământ **se adresează inspectoratului şcolar pentru emiterea deciziei de completare** a normei didactice la nivelul unităţii / consorţiului școlar/ unităţilor din aceeaşi localitate;
* **Directorul** primeşte de la inspectoratul şcolar **macheta IF\_COMPLETARE\_2022.xlsx** referitoare la **soluţionarea completărilor de normă** şi comunică prin intermediul documentului tipărit din machetă:
* datele referitoare la completările de normă **aprobate** la nivel de **unitate** şcolară;
* datele referitoare la completările de normă **aprobate** la nivelul **consorţiului** şcolar;
* datele referitoare la completările de normă **aprobate** pentru candidaţi proveniţi de la unităţi din aceeaşi **localitate**;
* datele referitoare la **propunerile** de completare a normei didactice pe **perioadă nedeterminată** (*acestea se soluționează în ședință de repartizare la nivel județean pe fracțiuni de normă care* ***trebuie publicate*** *în lista posturilor didactice*);
* datele referitoare la completările de normă **nerezolvate,** în vederea soluţionării acestora în şedinţa de repartizare la nivel judeţean (pe perioadă determinată şi pe perioadă nedeterminată).

Soluțiile de completare a normei didactice **la nivelul unităţii** şcolare, **al consorţiului** şcolar sau în **unităţi din aceeaşi localitate**, se regăsesc în prevederile **art. 26, alin. (6), lit. a)–f)** din *Metodologie***.**

**Desemnarea cadrelor didactice pentru care este necesară completarea normei didactice**

**Desemnarea** cadrelor didactice **care se află în reducere** de activitate (***completare*** *de normă sau* ***restrângere*** *de activitate*), **în etapa de constituire a normei didactice** şi încadrare a personalului didactic de predare titular, a cadrelor didactice debutante prevăzute la art. 21 alin. (4) şi (6) şi a cadrelor didactice angajate pe perioada viabilităţii postului didactic/catedrei, se face, în situaţii care vizează două sau mai multe cadre didactice titulare/angajate la aceeaşi specialitate, prin aplicarea prevederilor **art. 25 alin. (1), (2) şi (3) lit. a)-q)** din *Metodologie*.

Desemnarea cadrelor didactice care se află în reducere de activitate (**completare** de normă sau **restrângere** de activitate), **pe parcursul anului şcolar**, se face în situaţii care vizează două sau mai multe cadre didactice titulare/angajate la aceeaşi specialitate, prin aplicarea prevederilor **art. 25 alin. (4) lit. a)-b)** din *Metodologie*.

Dacă reducerea de activitate, care vizează două sau mai multe persoane titulare/angajate de aceeaşi specialitate la nivelul unei unităţi de învăţământ, **nu se soluţionează** prin aplicarea prevederilor art. 25 alin. (3) sau (4), după caz **şi nici** luând în considerare cererile de reducere a normei didactice de predare a personalului didactic de predare în condiţiile art. 262 alin. (4) şi (5) din Legea educaţiei naţionale nr. 1/2011 cu modificările şi completările ulterioare, desemnarea cadrelor didactice care intră în reducere de activitate se realizează în perioada de constituire a posturilor didactice/catedrelor şi de încadrare a personalului didactic de predare titular, conform prevederilor **art. 25 alin. (5-7)**, astfel:

prin organizarea unui concurs;

prin evaluare obiectivă.

**Calendarul soluţionării completărilor de normă la nivel de unitate şcolară/ consorţiu şcolar/ localitate**

**20-21 ianuarie 2022**, **cadrele didactice** se adresează în scris consiliului de administraţie al unităţii în care solicită completarea normei didactice întocmind un dosar conform cererii tip:

COM1\_Cerere\_completare\_TIT\_2022.docx;

COM1\_Cerere\_completare\_DEB\_2022.docx;

COM1\_Cerere\_completare\_DVP\_2022.docx).

**25 ianuarie 2022**, **consiliul de administraţie** al unităţii **aprobă** sau **respinge motivat** cererea **titularilor** pentru completarea normei didactice la nivelul unităţii/consorţiului/unităţilor din aceeaşi localitate;

**25 ianuarie 2022**, se comunică la ISJ Ilfov precum şi cadrelor didactice **titulare** hotărârea **consiliului de administraţie** al unităţii referitoare la *acordul/acordul de principiu/refuzul* pentru completarea normei didactice de predare;

**21 şi 25 ianuarie 2022**, înregistrarea la ISJ Ilfov a contestaţiilor cadrelor didactice **titulare** referitoare la acordurile/refuzurile emise de consiliile de administraţie ale unităţilor de învăţământ;

**26 ianuarie 2022**, soluţionarea în CA al ISJ Ilfov a contestaţiilor referitoare la acordurile/refuzurile emise de consiliile de administraţie ale unităţilor de învăţământ pentru cadrele didactice **titulare**;

**20-27 ianuarie 2022**, completarea normei didactice de predare pe perioadă determinată pentru cadrele didactice **debutante** prevăzute la **art. 21 alin. (4) şi (6)** la nivelul unităţii/unităţilor de învăţământ/ consorţiului şcolar sau în unităţi de învăţământ din aceeaşi localitate, cărora li se poate constitui cel puţin o jumătate de normă didactică de predare în baza documentelor de numire/transfer/repartizare pe post/catedră;

**20-27 ianuarie 2022**, completarea normei didactice de predare pe perioadă **determinată**, la nivelul unităţilor de învăţământ în care sunt angajate, pentru cadrele didactice angajate pe **durata de viabilitate a postului**/catedrei, cărora li se poate constitui cel puţin o jumătate de normă didactică de predare în baza documentelor de repartizare pe post/catedră;

**27-28 ianuarie 2022**, înregistrarea la I.S.J. Ilfov **contestaţiilor** referitoare la acordurile/refuzurile emise de consiliile de administraţie ale unităţilor de învăţământ pentru cadrele didactice angajate pe **durata de viabilitate a postului**/catedrei;

**31 ianuarie 2022**, analiza în CA al I.S.J. Ilfov a contestaţiilor referitoare la acordurile/refuzurile emise de consiliile de administraţie ale unităţilor de învăţământ pentru cadrele didactice angajate pe **durata de viabilitate a postului**/catedrei;

**25-27 ianuarie 2022**, **directorul** unităţii comunică inspectoratului şcolar prin email *(**resurse.umane@isjilfov.ro**,* *secretariat@isjilfov.ro* *)*, macheta ISJ Ilfov (scanat și editabil) **IF\_COMPLETARE\_2022.xlsx** care conține **situaţia propunerilor pentru completarea normei** didactice la nivelul unităţii de învăţământ, a consorţiului şcolar sau a unităţilor din aceeaşi localitate pentru titulari/debutanți/ angajați pe durata viabilităţii catedrei precum şi **situaţiile nesoluţionate** pentru rezolvare la nivel judeţean;

**25-28 ianuarie 2022**, directorul solicită în scris inspectoratului şcolar, prin intermediul **documentului tipărit** din macheta **IF\_COMPLETARE\_2022.xlsx**, **emiterea deciziei** de completare a normei didactice pe perioadă determinată pentru **cazurile soluţionate** la nivel de unitate/consorţiu/localitate;

**21-28 ianuarie 2022,** organizarea inspecţiilor speciale la clasă/probelor practice/orale de profil; afişarea rezultatelor la sediul inspectoratului școlar şi pe pagina web a inspectoratului şcolar (*numai pentru completarea normei pe perioadă nedeterminată – dacă este cazul*);

**31 ianuarie 2022**, Consiliul de administraţie al ISJ Ilfov **avizează** propunerile făcute de comisia judeţeană de mobilitate pentru completarea normei didactice la nivelul unităţii şcolare/ consorţiului/ unităţilor din aceeaşi localitate, pe baza datelor primite de la unităţile şcolare;

**11-17 februarie 2022**, directorul unităţii şcolare prezintă Comisiei judeţene de mobilitate a ISJ Ilfov documentele referitoare la **completările de normă**, conform programării:

**Calendarul soluţionării completărilor de normă la nivel judeţean**

**21 februarie 2022,** se afişează la ISJ Ilfov **lista tuturor posturilor/**catedrelor vacante şi rezervate, complete şi incomplete, din care se soluţionează în **şedinţă de repartizare** completările de normă la nivel judeţean;

**21 februarie 2022,** afișarea, la inspectoratul școlar, a listei cadrelor didactice care intră în reducere de activitate, începând cu data de 1 septembrie 2022;

**21-23 februarie 2022** – titularii/ debutanţii/ angajaţii pe durata viabilităţii postului/ catedrei, a căror completare de normă *nu a fost soluţionată* la nivelul unităţii/consorţiului școlar/ unităților din aceeași localitate, **depun dosarele I.S.J. Ilfov**, dosare întocmite conform cererii tip din **Anexa nr.14** la *Metodologie*;

 **24 februarie 2022**, afișarea la inspectoratul școlar şi pe pagina web a inspectoratului şcolar a listelor cu **punctajele** cadrelor didactice care solicită soluționarea completării normei didactice;

 **24-25 februarie 2022**, înregistrarea la inspectoratul şcolar a contestaţiilor referitoare la **punctajele** cadrelor didactice care solicită soluționarea completării normei didactice;

 **21-25 februarie 2022** – organizarea inspecţiilor speciale la clasă, a probelor practice, a probelor orale pentru ocuparea fracţiunilor de normă care necesită susţinerea acestor probe (*dacă este cazul*);

 **28 februarie 2022**, soluționarea contestațiilor la punctajele acordate, în consiliul de administrație al inspectoratului școlar și afișarea punctajelor finale la inspectoratul școlar şi pe pagina web a inspectoratului şcolar;

 **9 martie 2022** – **şedinţa de repartizare**, organizată **la nivel judeţean**, pentru soluţionarea cererilor de completare a normei didactice, pe catedre vacante/rezervate incomplete, conform prevederilor art. 33, alin. (5, 10) din Metodologie, în următoarea **ordine**:

A) cadrele didactice **titulare**, în ordinea descrescătoare a **punctajelor**, **cu respectarea principiului continuităţii**;

B) cadrele didactice **debutante**, prevăzute la art. 21 alin. (4, 6), cu norma didactică incompletă, în ordinea descrescătoare a **punctajelor**;

C) cadrele didactice angajate pe **durata de viabilitate a postului/catedrei** pe perioadă determinată, cu ore vacante/rezervate existente la altă/alte unitate/unităţi de învăţământ, în specialitate, la disciplina/disciplinele înscrise în decizia de repartizare (art. 33 alin. (10)).

 **14-21 martie 2022**, I.S.J. Ilfov **emite deciziile** de completare a normei didactice, începând cu 1 septembrie 2022.

**Precizări referitoare la şedinţa de repartizare:**

 În ședința de repartizare, soluţionarea cererilor se face în următoarea **ordine de prioritate**:

**1.** cererile cadrelor didactice titulare pentru completarea normei didactice pe perioadă determinată/nedeterminată, respectiv cererile cadrelor didactice debutante prevăzute la art. 21 alin. (4) şi (6) din Metodologie, pe perioadă determinată;

**2.** cererile cadrelor didactice aflate în restrângere de activitate, prin transfer;

**3.** cererile cadrelor didactice angajate pe durata de viabilitate a postului didactic/catedrei pentru completarea normei didactice pe perioadă determinată;

**4.** cererile cadrelor didactice aflate în restrângere de activitate, prin detaşare în interesul învăţământului pentru restrângere de activitate nesoluţionată;

 **În şedinţa de repartizare**, soluţionarea cererilor de completare a normei didactice se face pe catedre vacante/rezervate **incomplete** şi, **în mod excepţional**, **când acestea s-au epuizat**, pe fracțiuni din catedre vacante/rezervate complete, după cum urmează conform prevederilor art. 33 alin. (5) din *Metodologie*:

**a)** cu ore în specialitate, pe care cadrele didactice au dreptul să le predea conform studiilor finalizate cu diplomă, în concordanţă cu prevederile prezentei Metodologii şi prevederile Centralizatorului;

**b)** cu alte ore, la discipline din aceeaşi arie curriculară, altele decât cele corespunzătoare specializării/specializărilor de pe diplomă/diplome, cuprinse în planurile de învăţământ, până la 1/3 de normă, cu menţinerea drepturilor salariale, în învăţământul gimnazial din mediul urban, conform art. 263 alin. (9) din Legea nr. 1/2011, cu modificările şi completările ulterioare;

**c)** cu alte ore, din aceeaşi arie curriculară, altele decât cele corespunzătoare specializării/specializărilor de pe diplomă/diplome, cuprinse în planurile de învăţământ, până la 1/2 de normă, cu menţinerea drepturilor salariale, în învăţământul gimnazial din mediul rural, conform art. 263 alin. (9) din Legea nr. 1/2011, cu modificările şi completările ulterioare;

**d)** cu alte ore, decât cele corespunzătoare specializării/specializărilor de pe diplomă/diplome, cuprinse în planurile de învăţământ, până la 1/2 de normă, cu menţinerea drepturilor salariale, în învăţământul gimnazial din mediul rural, conform art. 263 alin. (9) din Legea nr. 1/2011, cu modificările şi completările ulterioare;

**e)** cu ore pentru pregătirea remedială sau pentru pregătirea de performanţă, până la 3 ore săptămânal.

 Cadrele didactice care participă la şedinţa de repartizare pentru completarea normei didactice **se ierarhizează pe discipline, în baza punctajului** rezultat din evaluarea activităţii, conform criteriilor prevăzute în **Fișa de evaluare**, **pe liste separate** cuprinzând cadrele didactice **titulare**, cadrele didactice **debutante** prevăzute la art. 21 alin. (4) lit. a) şi alin. (6), respectiv cadrele didactice **angajate pe durata de viabilitate** a postului/catedrei cu norma didactică de predare-învăţare-evaluare incompletă.

 În unitățile de învățământ din **mediul rural**, completarea normei didactice de predare se poate realiza pe durata unui an școlar ori pe durată nedeterminată, numai pentru cadrele didactice titulare, conform specializării/specializărilor de pe diplomă/diplome, cu acordul acestora.

 În **mediul urban** pot beneficia de completarea normei didactice de predare pe perioadă nedeterminată cadrele didactice **titulare** care urmează să-și completeze norma didactică cu ore în unitățile de învățământ în care au funcţionat prin completarea normei didactice **neîntrerupt în ultimii 3 (trei) ani școlari**, dacă orele respective sunt vacante și se certifică **viabilitatea** acestora pentru o durată de cel puţin 2 (doi) ani şcolari.

**Precizări referitoare la transmiterea datelor la ISJ Ilfov/Resurse Umane**

 Se completează macheta: IF\_COMPLETARE\_2022.xlsx referitoare la situaţiile de completare a normei didactice;

 Se tipăreşte din machetă documentul referitor la situaţia completărilor normei didactice **soluţionate** în unitate/consorţiu/unități din aceeași localitate precum şi cele **nesoluţionate**; documentul trebuie semnat de director, şi înregistrat la unitatea şcolară;

 Macheta IF\_COMPLETARE\_2022.xlsx, completată, se transmite prin email scanat și editabil la adresa resurse.umane@isjilfov.ro și secretariat@isjilfov.ro;

 **Directorul** prezintă documentul tipărit din machetă, la ISJ Ilfov/Resurse Umane, alături de celelalte documente referitoare la etapele de mobilitate în perioada **11-17 februarie 2022**;

 I.S.J. Ilfov emite **deciziile de completare a normei didactice**, pe baza datelor completate în machetele IF\_COMPLETARE\_2022.xlsx, primite de la unităţile de învăţământ, după verificarea și corectarea acestora.

**(Termen: 25-27 februarie 2022)**

**Observaţie**

**Macheta IF\_COMPLETARE\_2022.xlsx** se transmite prin email la adresa resurse.umane@isjilfov.ro și secretariat@isjilfov.ro, **începând cu momentul în care aţi finalizat completarea ei şi aţi verificat datele**, **fără a depăşi data limită** la care directorul este programat să se prezinte la Comisia judeţeană de mobilitate, la ISJ Ilfov, în vederea **analizei, corectării şi avizării proiectului de încadrare** a unităţii de învăţământ pentru anul şcolar 2022-2023.

**INSPECTOR ŞCOLAR GENERAL,**

**PROF. Adriana STOICA**

**INSPECTOR ŞCOLAR GENERAL ADJUNCT,**

**PROF. dr. Ion DOGARU**

INSPECTORI PENTRU MANAGEMENTUL RESURSELOR UMANE,

PROF. Mariana GRASU; PROF. Gheorghe STANCU